  Майя Бывальцева Удмуртилэн тӧроезлэсь ужзэ огдырлы быдэсъясь Александр Бречалов Кам выж вылтӥ потон дун пумысен ВТБ-лэн кивалтӥсеныз вераськыны малпа. Кивалтӥсь со сярысь журналистъёслы вераз 7-тӥ оштолэзе Сарапул ёросэ вуылыкуз. Солэн кылъёсызъя, выжез усьтон дыр ӧз воштӥськы — со 2017-тӥ арын 17-тӥ пӧсьтолэзе луоз. Милям юанъёсмы вань, но соос сокем бадӟымесь ӧвӧл. Соин ик али шугъяськонъёсты ум адӟиське шуом. Отын вань бадӟым, шуом озьы, оло, ужпум но ӧвӧл, юан — азьланяз выж вылтӥ потон понна дун. Но малпасько, матысь дыре ми ВТБ-лэн кивалтӥсеныз Костинэн (Андрей Костин — ВТБ-лэн президентэз — правленилэн кивалтӥсез — ред.), ужъюлтошъёсын пумиськом но со юанэз сэрттом-пертчом Александр БречаловБречалов озьы ик пусйиз, дунлэсь тужгес вылӥ быдӟалазэ тыриськон дунэз сямен верыны кулэ ӧвӧл. Озьы ик кивалтӥсь вераз, оглом «туж умой элькун но, федерация но таӵе ӵектосэз быдэстэ» шуыса. «Выжез 17-тӥ пӧсьтолэзе усьтон — со кутсконэз гинэ. Нош сое тырмытон, ужатон, со концессионерлы но ыштон медаз луы, кызьы асьмелэн ӵем луылэ, — тӥни со валче уж ни», — вераз со. Али выж дорын дун тырон пунктъёсты лэсьтон уж азьланьтӥське. Чакланъёсъя, соосты эскерон вылысь куартолэзе усьтозы. Дун уз басьтэ. ВАТСАН 2016-тӥ арын Удмуртиын Кам шур вамен потон понна дунлэсь тужгес вылӥ быдӟалазэ юнматӥзы: пичи машинаен потон 340 манет усёз, нош Буй вамен — 187, шор секталаем машинаос понна — 679 но 357, бадӟым машинаослы (кык осен) но автобусъёслы — 1 189 но 611, прицепен грузовикъёслы (куинь но солэсь трос осен) — 1 528 но 781 манет. Тегъёс: Ужбергатон Сарапул Удмуртия лэсьтськон АлександрБречалов Камваменвыж  